32003R0629
L 092/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 629/2003 НА КОМИСИЯТА
от 8 април 2003 година
за изменение на Регламент (ЕО) № 528/1999 за установяване на мерки за подобряване на качеството на производството на маслиново масло по отношение на дейностите, които отговарят на условията за финансиране от Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 136/66/ЕИО на Съвета от 22 септември 1966 г. относно създаване на обща организация на пазара на масла и мазнини (1), последно изменен с Регламент (ЕО) № 1513/2001 (2), и по-специално член 5, параграф 11 от него,
като има предвид, че:
(1)
Според член 5, параграф 9 от Регламент № 136/66/ЕИО от 1 ноември 2001 г. 1,4 % от помощите, предоставяни на производителите за производството на маслиново масло и трапезни маслини, се предвижда да финансират регионални мерки в държавите-членки за повишаване на качеството на производството на маслиново масло и трапезни маслини и подобряване на въздействието им върху околната среда. Въпреки това в Регламент (ЕО) № 528/1999 на Комисията (3), изменен с Регламент (ЕО) № 593/2001 (4), не се прави позоваване на производството на трапезни маслини.
(2)
Регламент (ЕО) № 528/1999 следва да бъде съответно изменен.
(3)
Мерките, предвидени в настоящия регламент, са в съответствие със становището на Управителния комитет по масла и мазнини,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 528/1999 се изменя, както следва:
1.
Заглавието се заменя със следното:
„Регламент (ЕО) № 528/1999 на Комисията от 10 март 1999 година относно установяване на мерки за повишаване на качеството на производството на маслиново масло и трапезни маслини“
2.
Член 1 се изменя, както следва:
а)
параграф 1 се заменя със следното:
„1. Настоящият регламент определя мерките, които трябва да се вземат, и процедурите, които трябва да се следват, за подобряване на качеството на производството на маслиново масло и трапезни маслини на регионално ниво и подобряване на тяхното въздействие върху околната среда.“;
б)
параграф 2 се изменя, както следва:
i)
букви б), в), г) и д) се заменят със следното:
„б)
подобряване на условията, при които се отглеждат и обработват маслиновите дървета, събират, съхраняват и преработват маслините и съхраняват получените маслинови масла и трапезни маслини;
в)
техническа помощ за производителите, пресовъчните фабрики и преработвателните заводи за трапезни маслини за подобряване на околната среда, качеството на произведените маслини и тяхната преработка за получаване на маслиново масло и трапезни маслини;
г)
подобряване на изхвърлянето на отпадъците от пресоването и обработката, така че да не вредят на околната среда;
д)
обучение, осигуряване на информация и демонстрационни занимания на земеделските производители, пресовъчните фабрики и преработвателните заводи за трапезни маслини по отношение на качеството на маслиновото масло и трапезните маслини и екологичното въздействие на производството на маслиново масло и трапезни маслини;“;
ii)
буква ж) се заменя със със следното:
„ж)
сътрудничество със специализирани агенции по отношение на изследователски програми за подобряване на качеството на маслиновото масло virgin и трапезните маслини, като същевременно се спомага за опазването на околната среда.“;
в)
втората алинея от параграф 3 се заменя със със следното:
„Инсектицидите за унищожаване на вредителите трябва да се използват заедно с протеинови примамки. Въпреки това, при специални обстоятелства, може да се разреши използването на инсектициди без протеинови примамки по инструкция на агенцията, която отговаря за определяне на начините на третиране. Инсектицидите и тяхното приложение трябва да бъдат такива, че отпадъците от маслините във въпросните зони или в маслиновото масло, или в трапезните маслини, произведени от тях, да не надвишават максимално допустимите нива според законодателството на Общността.“
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент се прилага от 1 ноември 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 април 2003 година.